### 7.     Orientering om skift af tørnsted for Sejerøfærgens personale

**Åbent**

Sagsnr.: 326-2019-19436       J.nr.: 81.10.00           Dokumentnr.:
326-2019-180889

**Sagstype**

Orientering.

**Resume og sagens baggrund**

Victor Thorsen tørnsted, der hvor besætningsmedlemmerne
skifter, har hidtil været Sejerø, men vil fra 1. januar 2020 skifte mellem
Sejerø og [adresse], sådan at lige år er [adresse] og ulige år er Sejerø.

**Indstillinger**

Chefen for Plan, Byg og Miljø indstiller, at udvalget tager
orienteringen til efterretning.

**Behandling**

Teknik- og Miljøudvalget.

**Sagsfremstilling**

Sejerøfærgen er bemandet med fire personer, der alle skal
være på skibet for at det kan sejle. Det er skipper, styrmand, maskinist og
skibsassistent. Når besætningsmedlemmerne afløser hinanden (tørner), sker det i
princippet på Sejerø, medmindre besætningsmedlemmerne selv har aftalt at tørne
i [adresse].

Da tørnstedet er Sejerø, giver det en del ekstra
transporttid for besætningsmedlemmer der bor på [adresse], hvis de skal tørne
med en kollega der bor på Sejerø, da de får sejlturen begge veje oveni deres
transporttid til arbejde. Ydermere er disse besætningsmedlemmer nødt til at
overnatte på færgen, som ligger på Sejerø om natten. Da aflønningen sker i
forhold til den faktiske sejltid, gives der ikke løn for transport og liggetid.

Emnet har været drøftet i færgeselskabets Sikkerheds- og
Samarbejdsudvalg, med henblik på om der kunne findes en mere ligeligt fordelt
ordning. Færgeselskabet modsætter sig ikke aftaler mellem besætningsmedlemmerne,
sådan som det f.eks. sker hos maskinbesætningen, hvor alle bor på [adresse].

Der er tretten faste besætningsmedlemmer og tre afløsere.
Desuden afløser overfartslederen i maskinen og chefskipperen vil kunne afløse
som styrmand. Af de nævnte bor én skipper, to styrmænd og tre skibsassistenter
på Sejerø.

Ledelsen i færgeselskabet har ændret tørnstedet hvert andet
år, så der tørnes i [adresse] i lige år og på Sejerø i ulige år. Baggrunden er at
imødekomme et ønske om mere ligelig fordeling af ulemperne ved tørnstedet.

Ændringen er varslet overfor de berørte besætningsmedlemmer,
jf. forvaltningslovens bestemmelser om partshøring. Der er kommet to
høringssvar fra besætningsmedlemmer. Disse er journaliseret på personalesagerne
og er ikke vedlagt. Det grundlæggende budskab er en modstand mod ændring af
tørnstedet, da forholdene har været kendt ved ansættelsen og man derfor har
indrettet sig i overensstemmelse hermed.

Sammenslutningen af Danske Småøer sendt en opfordring til at
tørnstedet ikke ændres og [adresse], [adresse] og
Ø-udvalget har sendt en fælles skrivelse, hvori de også opfordrer til at
tørnstedet ikke ændres. De to breve er vedlagt som bilag. Opfordringerne tager
afsæt i, at færgen er en vigtig arbejdsplads for øen og der er en forventning
om, at den kan fremme bosætningen på øen.

I den tid kommunen har drevet færgen, og øjensynligt endnu
længere, har det ikke været et krav, at besætningsmedlemmerne skulle bo på
Sejerø. Ved rekruttering af nye besætningsmedlemmer, har dette også kun haft en
beskeden afsmitning på bosætningen, ligesom mængden af ansøgere fra Sejerø har
været begrænset.

Det bliver heller ikke lettere at rekruttere nye
besætningsmedlemmer, hvilket især kan mærkes i maskinbesætningen, hvor
mindstekravet er en maskinist, men hvor det knap nok er muligt at få en maskinmester.

Færgeselskabet er meget optaget af hvordan man kan
understøtte øerne, men ser det også som sin væsentligste opgave at levere en
stabil færgefart. Hvis der mangler besætningsmedlemmer, er man nødt til at
indstille sejladsen. Dette har været tilfældet på [adresse] i første kvartal af
2019, hvor man var ramt af sygdom og ikke kunne skaffe de nødvendige afløsere.

Færgesekretariatet er, i samarbejde med Marstal
Navigationsskole og Søfartsstyrelsen, ved at få etableret en uddannelse som
færgenavigatør. Tanken er, at man med en kortere uddannelse kan få flere
skippere og styrmænd til de mindre danske ø-færger. For Ingelise Holst vil det
betyde, at styrmanden kan være en færgenavigatør, men skibets størrelse
betyder, at skipper fortsat skal have en længere uddannelse, samt at der skal
være en maskinist og en befaren skibsassistent. Færgeselskabet har dog
tilkendegivet, at der er interesse for at tage én eller to elever i praktik,
når uddannelsen starter, da dette ses som en mulighed for at understøtte øernes
bosætning og erhvervsmuligheder, men det forudsætter selvfølgelig, at der er
lokal interesse for uddannelsen og erhvervet.

**Økonomiske konsekvenser**

Ingen.

**Bilag**

|  |  |
| --- | --- |
| Vedr. ændring af tørnsted for [adresse] | 326-2019-180904 |
| Ny tørnordning | 326-2019-180906 |